اللہ بخش یوسفی

اللہ بخش یوسفی (پیدائش: 25 دسمبر، 1900ء - وفات: 13 مارچ، 1968ء) پاکستان سے تعلق رکھنے والے نامور مورخ، صحافی، تحریک خلافت اور تحریک پاکستان کے کارکن تھے۔ انہیں صوبہ خیبر پختونخوا کا بابائے صحافت بھی کہا جاتا ہے۔

حالات زندگی 
اللہ بخش یوسفی 25 دسمبر، 1900ء میں پشاور، برطانوی ہندوستان میں پیدا ہوئے تھے۔ انہیں نے اپنی سیاسی زندگی کا آغاز تحریک خلافت سے کیا تھا۔ اس تحریک میں حصہ لینے کے لیے انہوں نے صوبہ سرحد (موجودہ صوبہ خیبر پختونخوا) سے ایک اخبار سرحد جاری کیا۔ اس اخبار کی ضمانت کئی بار ضبط ہوئی اور اللہ بخش یوسفی کو کئی مرتبہ قید و بند کی صعوبتیں برداشت کرنا پڑیں۔ بعد ازاں وہ آل انڈیا مسلم لیگ میں شامل ہوئے اور اس کے اخبار ہلال پاکستان کے مدیر رہے۔

اللہ بخش یوسفی کئی کتابوں کے مصنف تھے جن میں تاریخ پشاور، مختصر تاریخ کشمیر، سرحد اور جدوجہد آزادی، تاریخ ریاست سوات، تاریخ آزاد پٹھان، افغان یا پٹھان اور سانحہ سرحد کے نام سر فہرست ہیں۔

تصانیف 
 سرحد اور جدوجہد آزادی
 افغان یا پٹھان
 تاریخ آزاد پٹھان
 تاریخ ریاست سوات
 سانحہ سرحد
 مطالبہ د تقسیم د حقوق او کانگریس
 مختصر تاریخ بلوچستان
 مختصر تاریخ کشمیر 
 مفکر علامہ عنایت اللہ خان المشرقی
 یوسفزئی پٹھان

وفات 
اللہ بخش یوسفی 13 مارچ، 1968ء کو کراچی، پاکستان میں وفات پاگئے۔ انہیں کراچی میں لالوکھیت لیاقت آباد کے قبرستان میں سپردِ خاک کیا گیا۔

حوالہ جات 

1900ء کی پیدائشیں
1968ء کی وفیات
آل انڈیا مسلم لیگ کے اراکین
پاکستانی اخبار مدیران
پاکستانی مسلم شخصیات
پاکستانی مورخین
پشتون شخصیات
کراچی کے مصنفین